techiaith/cofnodycynulliad_en-cy huggingface dataset:
English: Can I thank Mick Antoniw for his questions? He makes a very powerful case for the reopening of lines in his constituency, in the region and across Wales. It can lead to regeneration and to the creation of opportunities for people to get into sustained, decent jobs. The reverse Beeching fund, amounting to £500 million, will not deliver the sort of new infrastructure, it will not deliver the number of reopened stations that I think many people hope could be delivered through such a programme. Five hundred million pounds wouldn't deliver the whole reopening of the Carmarthen to Aber line. It would simply not deliver major projects that require significant investment. My understanding of that particular fund is that any project promoted for consideration must be promoted by a Member of Parliament and that that work must be undertaken imminently. Unfortunately, I do not believe that the report that Mick Antoniw refers to will be ready for Members of Parliament representing constituencies in the region to present to the Secretary of State for Transport, and, therefore, as a Government, once that report is concluded, once we have our hands on it, we will be making the case to UK Government for investment along that particular stretch. I think it's absolutely right that we look at all opportunities to extend the south-east Wales metro. We have the frameworks now in place for examining each of the travel corridors that could benefit from investment, but, at the end of the day, it still comes down to requiring UK Government to invest in infrastructure.
Welsh: A gaf i ddiolch i Mick Antoniw am ei gwestiynau? Mae'n cyflwyno achos grymus iawn dros ailagor rheilffyrdd yn ei etholaeth, yn y rhanbarth a ledled Cymru. Gallai arwain at adfywio a chreu cyfleoedd i bobl gael swyddi da, parhaol. Ni fydd cronfa gwrthdroi Beeching, sy'n cyfateb i £500 miliwn, yn darparu'r math o seilwaith newydd, ni fydd yn sicrhau'r nifer o orsafoedd wedi'u hailagor yr wyf i'n credu y byddai llawer o bobl yn gobeithio y gellid eu darparu drwy raglen o'r fath. Ni fyddai pum can miliwn o bunnau yn cyflawni'r holl waith o ailagor y rheilffordd rhwng Caerfyrddin ac Aber. Ni fyddai'n cyflawni prosiectau mawr y mae angen buddsoddiad sylweddol ynddyn nhw. Fy nealltwriaeth i o'r gronfa benodol honno yw bod yn rhaid i unrhyw brosiect a gaiff ei hybu i'w ystyried gael ei hybu gan Aelod Seneddol a bod yn rhaid i'r gwaith hwnnw gael ei wneud yn fuan. Yn anffodus, nid wyf yn credu y bydd yr adroddiad y mae Mick Antoniw yn cyfeirio ato yn barod i Aelodau Seneddol sy'n cynrychioli etholaethau yn y rhanbarth ei gyflwyno i'r Ysgrifennydd Gwladol dros Drafnidiaeth, ac, felly, fel Llywodraeth, wedi i'r adroddiad hwnnw gael ei gwblhau, ar ôl i ni gael ein dwylo arno, byddwn yn cyflwyno'r achos i Lywodraeth y DU am fuddsoddiad ar hyd y darn penodol hwnnw. Rwy'n credu ei bod yn gwbl briodol ein bod ni'n ystyried pob cyfle i ymestyn metro'r de-ddwyrain. Mae'r fframweithiau ar waith gennym erbyn hyn ar gyfer archwilio pob un o'r coridorau teithio a allai elwa ar fuddsoddiad, ond, yn y pen draw, mae'n dal yn fater o'i gwneud yn ofynnol i Lywodraeth y DU fuddsoddi mewn seilwaith.
English: The next item, item 7, has been postponed.
Welsh: Mae'r eitem nesaf, eitem 7, wedi ei gohirio.
English: And therefore item 8 is the next item for discussion, and that's a statement by the Counsel General and Brexit Minister on legislation related to leaving the EU. I call on the Minister to make his statement - Jeremy Miles.
Welsh: Ac felly eitem 8 yw'r eitem nesaf i'w trafod a honno'n ddatganiad gan y Cwnsler Cyffredinol a'r Gweinidog Brexit ar ddeddfwriaeth yn ymwneud â gadael yr Undeb Ewropeaidd. Rwy'n galw ar y Gweinidog felly i wneud ei ddathganiad - Jeremy Miles.
English: Well, I've been absolutely tantalised by the instalments on Twitter from David Melding's book on the future of the constitution, which I commend to all Members. On the question of keeping pace, we will keep under review whether that needs to be brought forward. Our assessment today is that isn't necessary, but we will be keeping that under review. Should that analysis change, then so might the recommendation. Just briefly, on the question of the Sewel convention, I think his point is that this requires reform, and there is a platform of discussions on which we now have to build for that to be reformed. As I mentioned in my statement, 'Reforming our Union' sets that out in detail. And, as a lawyer, I'm drawn to looking at the more precise formulations for that, but there is also a case for discussing whether or not we should move from simply 'not normally' to 'not'.
Welsh: Wel, mae'r dyfyniadau ar Twitter o lyfr David Melding ar ddyfodol y cyfansoddiad wedi fy nghyffroi yn fawr, ac rwy'n ei gymeradwyo i bob aelod. O ran cadw'n gyfredol, byddwn yn dal i adolygu i weld a oes angen dwyn hynny ymlaen. Ein hasesiad ni heddiw yw nad oes angen hynny, ond byddwn yn cadw golwg ar hynny. Petai'r dadansoddiad hwnnw'n newid, yna gallai'r argymhelliad newid hefyd. Yn fyr iawn, o ran confensiwn Sewel, credaf mai ei bwynt yw bod angen diwygio hyn, ac mae yna lwyfan o drafodaethau y mae'n rhaid inni adeiladu arno'n awr er mwyn diwygio hynny. Fel y crybwyllais yn fy natganiad, mae 'Diwygio ein Hundeb' yn amlinellu hynny'n fanwl. Ac, a minnau'n gyfreithiwr, rwy'n cael fy nenu i edrych ar y fformwleiddiadau mwy manwl gywir ar gyfer hynny, ond mae achos hefyd dros drafod a ddylem ni symud o 'ddim fel arfer' i 'ddim'.
English: I thank the Minister for the statement.
Welsh: Diolch i'r Gweinidog am y datganiad.
English: The next item is the Renting Homes (Fees etc.) (Prescribed Limits of Default Payments) (Wales) Regulations 2020. I call on the Minister for housing to move the motion. Julie James.
Welsh: Felly, yr eitem nesaf yw Rheoliadau Rhentu Cartrefi (Ffioedd etc.) (Terfynau Rhagnodedig ar gyfer Taliadau Diffygdaliad) (Cymru) 2020. Rwy'n galw ar y Gweinidog tai i wneud y cynnig. Julie James.
English: Thank you. I have no speakers. Therefore, the proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Diolch. Nid oes gennyf unrhyw siaradwyr. Felly, y cynnig yw derbyn y cynnig. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: Item 10 is a motion to vary the order of consideration of Stage 3 amendments to the Health and Social Care (Quality and Engagement) (Wales) Bill. I call on the Minister for Health and Social Services to move the motion. Vaughan Gething.
Welsh: Eitem 10 yw cynnig i amrywio trefn ystyried gwelliannau Cyfnod 3 i'r Bil Iechyd a Gofal Cymdeithasol (Ansawdd ac Ymgysylltu) (Cymru). Galwaf ar y Gweinidog Iechyd a Gwasanaethau Cymdeithasol i gynnig y cynnig. Vaughan Gething.
English: Move formally, thank you. The proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Cynnig yn ffurfiol, diolch. Y cynnig yw derbyn y cynnig. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: Item 11 on our agenda this afternoon is a debate on the equality and human rights annual review of 2018-19. I call on the Deputy Minister and the Chief Whip to move the motion. Jane Hutt.
Welsh: Eitem 11 ar ein hagenda y prynhawn yma yw dadl ar adolygiad blynyddol 2018-19 o gydraddoldeb a hawliau dynol. Galwaf ar y Dirprwy Weinidog a'r Prif Chwip i gynnig y cynnig. Jane Hutt.
English: Thank you, Deputy Llywydd. I welcome the opportunity today to debate the latest Equality and Human Rights Commission Wales committee annual report, the 'Wales Impact Report 2018-19'. The annual debate on the outstanding work of the commission here in Wales always provides the opportunity for reflection and discussion on how Wales is performing on equality and human rights. It also provides the opportunity to consider what more can be done to further advance and improve equality and human rights. Over the years, I've met regularly with the chair and head of the EHRC in Wales, as have my ministerial colleagues, to discuss the state of equality in Wales and strengthen our commitment to work together to tackle entrenched and persistent inequalities.
Welsh: Diolch, Dirprwy Lywydd. Croesawaf y cyfle heddiw i gael dadl ar adroddiad blynyddol diweddaraf Comisiwn Cydraddoldeb a Hawliau Dynol Cymru, 'Adroddiad Effaith Cymru 2018-19'. Mae'r ddadl flynyddol ar waith eithriadol y comisiwn yma yng Nghymru bob amser yn rhoi cyfle i fyfyrio a thrafod sut mae Cymru yn perfformio o ran cydraddoldeb a hawliau dynol. Mae hefyd yn rhoi cyfle i ystyried beth arall y gellir ei wneud i hyrwyddo a gwella cydraddoldeb a hawliau dynol ymhellach. Dros y blynyddoedd, rwyf wedi cyfarfod yn rheolaidd â chadeirydd a phennaeth y Comisiwn Cydraddoldeb a Hawliau Dynol yng Nghymru, yn ogystal â'm cyd-Weinidogion, i drafod y sefyllfa o ran cydraddoldeb yng Nghymru ac i gryfhau ein hymrwymiad i weithio gyda'n gilydd i fynd i'r afael ag anghydraddoldebau dwfn a hirsefydlog.
English: Thank you. I have selected the amendment to the motion and I call on Helen Mary Jones to move that amendment, tabled in the name of Siân Gwenllian.
Welsh: Diolch. Rwyf wedi dethol y gwelliant i'r cynnig a galwaf ar Helen Mary Jones i gynnig y gwelliant hwnnw, a gyflwynwyd yn enw Siân Gwenllian.
English: That's an important point, but the main reason for this is a lack of housing supply - that is what has driven house prices up and maintained a section of society that have an interest in seeing house prices remaining high. And I have to say that the person who consistently argues against more house building in this Chamber is you.
Welsh: Mae hwnnw'n bwynt pwysig, ond y prif reswm dros hyn yw diffyg cyflenwad tai - dyna sydd wedi cynyddu prisiau tai a chynnal rhan o gymdeithas sydd â diddordeb mewn gweld prisiau tai'n aros yn uchel. Ac mae'n rhaid i mi ddweud mai'r sawl sy'n dadlau'n gyson yn erbyn rhagor o adeiladu tai yn y Siambr hon yw chi.
English: No, you're wrong there. What I consistently argue against is building on greenfield sites. For example, right now in Cardiff, there are 1,300 empty proprieties standing, unused. They should be renovated and we should put people back in them. What I'm actually talking about is the inability of people to save a huge, huge deposit and buy a property. It's reinforcing inequality. And until we enable people to buy their own houses and we enable people to be independent in their own lives in that way - in asserting their own personal sovereignty - then we're not going to really address the issue of class inequality. Diolch.
Welsh: Na, rydych chi'n anghywir yn y fan yna. Yr hyn yr wyf i'n dadlau'n gyson yn ei erbyn yw adeiladu ar safleoedd tir glas. Er enghraifft, ar hyn o bryd yng Nghaerdydd, mae 1,300 o eiddo gwag yn sefyll, heb eu defnyddio. Dylid eu hadnewyddu a dylem roi pobl yn ôl ynddyn nhw. Yr hyn yr wyf i'n sôn amdano mewn gwirionedd yw anallu pobl i gynilo i gael blaendal enfawr a phrynu eiddo. Mae'n atgyfnerthu anghydraddoldeb. A hyd nes ein bod yn galluogi pobl i brynu eu tai eu hunain a galluogi pobl i fod yn annibynnol yn eu bywydau eu hunain yn y ffordd yna - gan fynnu eu sofraniaeth bersonol eu hunain - yna ni fyddwn yn mynd i'r afael â'r broblem o anghydraddoldeb dosbarth mewn gwirionedd. Diolch.
English: Thank you. Can I now call the Deputy Minister and Chief Whip to reply to the debate? Jane Hutt.
Welsh: Diolch. A gaf i nawr alw ar y Dirprwy Weinidog a'r Prif Chwip i ymateb i'r ddadl? Jane Hutt.
English: Diolch, Dirprwy Lywydd. I would like to thank contributions from across the Chamber by Assembly Members, and also take the opportunity to thank the Wales committee of the Equality and Human Rights Commission, and I think many of them are here today. I'd like to just start by thanking Helen Mary Jones for her very pertinent points about the challenges that we face, and quite rightly as well acknowledging the work of the Equality and Human Rights Commission to question us about how we are delivering and addressing those challenges, and working with the EHRC in terms of the opportunities. Of course, the opportunity that we have taken is to enact the socioeconomic duty. It was, as I said, very clearly called for in 'Is Wales Fairer?' and it will apply to relevant eligible public bodies, and that will include, of course, Welsh Ministers, local health boards, NHS trusts, Welsh special health authorities, local authorities, fire and rescue services, the Welsh Revenue Authority and national park authorities - so, key public bodies under the 2010 Act. And we are working towards a coming-into-force date of 1 April 2020. We've had the consultation, which was launched last year, and we've got a wide range of views from members of the public from events that we held, and feedback was generally positive in terms of welcoming the duty.
Welsh: Diolch, Dirprwy Lywydd. Hoffwn ddiolch i Aelodau'r Cynulliad am eu cyfraniadau o bob rhan o'r Siambr, a hoffwn hefyd fanteisio ar y cyfle i ddiolch i bwyllgor Cymru y Comisiwn Cydraddoldeb a Hawliau Dynol, a chredaf fod llawer o'r aelodau yma heddiw. Hoffwn ddechrau drwy ddiolch i Helen Mary Jones am ei phwyntiau perthnasol iawn am yr heriau a wynebwn, ac yn gwbl briodol am gydnabod gwaith y Comisiwn Cydraddoldeb a Hawliau Dynol yn ein holi ynghylch sut yr ydym yn cyflawni ac yn mynd i'r afael â'r heriau hynny, a gweithio gyda'r comisiwn o ran y cyfleoedd. Wrth gwrs, y cyfle yr ydym ni wedi'i gymryd yw gwneud y ddyletswydd economaidd-gymdeithasol yn ddeddf. Fel y dywedais, yn amlwg roedd galw am hyn yn 'A yw Cymru'n Decach?' a bydd yn berthnasol i gyrff cyhoeddus, cymwys, perthnasol, a bydd hynny'n cynnwys, wrth gwrs, Gweinidogion Cymru, byrddau iechyd lleol, ymddiriedolaethau'r GIG, awdurdodau iechyd arbennig Cymru, awdurdodau lleol, gwasanaethau tân a gwasanaethau achub, Awdurdod Cyllid Cymru ac awdurdodau parciau cenedlaethol - felly, cyrff cyhoeddus allweddol o dan Ddeddf 2010. Ac rydym yn bwriadu iddi ddod i rym ar 1 Ebrill 2020. Rydym wedi cael yr ymgynghoriad, a lansiwyd y llynedd, ac fe gawsom ni amrywiaeth eang o safbwyntiau gan Aelodau'r cyhoedd o'r digwyddiadau a gynhaliwyd gennym, ac roedd yr adborth yn gadarnhaol ar y cyfan o ran croesawu'r ddyletswydd.
English: Thank you. The proposal is to agree amendment 1. Does any Member object? [ Objection.] Therefore we'll defer voting under this item until voting time. I intend to now move to voting time, unless three Members wish for the bell to be rung. No. Okay, then.
Welsh: Diolch. Y cynnig yw derbyn gwelliant 1. A oes unrhyw Aelod yn gwrthwynebu? [ Gwrthwynebiad.] Felly gohiriwn y bleidlais o dan yr eitem hon tan y cyfnod pleidleisio. Bwriadaf symud yn awr i'r cyfnod pleidleisio, oni bai bod tri aelod yn dymuno i'r gloch gael ei chanu. Na. Iawn, felly.
English: We'll vote on the debate on the equality and human rights annual review 2018-19. I call for a vote on amendment 1, tabled in the name of Siân Gwenllian. Open the vote. Close the vote. For the amendment 32, 10 abstentions, 1 against. Therefore the amendment is agreed.
Welsh: Byddwn yn pleidleisio ar y ddadl ar adolygiad blynyddol cydraddoldeb a hawliau dynol ar gyfer 2018-19. Galwaf am bleidlais ar welliant 1, a gyflwynwyd yn enw Siân Gwenllian. Agor y bleidlais. Cau'r bleidlais. O blaid y gwelliant 32, 10 yn ymatal, 1 yn erbyn. Felly, derbynnir y gwelliant.
English: Open the vote. Close the vote. For the amended motion 43, 1 abstention, 1 against. Therefore the amended motion is agreed.
Welsh: Agor y bleidlais. Cau'r bleidlais. O blaid y cynnig fel y'i diwygiwyd 43, 1 yn ymatal, 1 yn erbyn. Felly, derbynnir y cynnig fel y'i diwygiwyd.
English: Good morning. I will speak in Welsh, so you will need your headphones. Good morning and welcome. This committee has been very concerned about the time that it's taking to set up a mother and baby unit in Wales. This committee did recommend that that should happen back in October 2017. We are very pleased to hear that some progress has been made recently, but it's still going to take at least four years from the start of the process for us to see any kind of progress on the ground with this issue. I don't want to spend a lot of time with you trying to explain to me why it has taken so long. So, what are the lessons to be learned from the tardiness of what has happened? Maybe we could start with WHSSC?
Welsh: Byddaf yn siarad yn Gymraeg, felly rydych chi angen eich clustffonau. Bore da a chroeso yma. Mae'r pwyllgor yma wedi bod yn bryderus iawn am yr amser mae hi yn cymryd i sefydlu uned mamau a babanod yng Nghymru. Roedd y pwyllgor yma wedi argymell bod hynny yn digwydd nôl yn Hydref 2017. Rydym yn falch iawn o glywed bod yna ychydig o gynnydd wedi digwydd yn ddiweddar, ond mae dal yn mynd i gymryd o leiaf pedair blynedd o gychwyn y broses i ni weld unrhyw fath o gynnydd ar lawr gwlad efo'r mater yma. Dwi ddim eisiau treulio lot o amser ynglŷn â chi yn ceisio esbonio i fi pam ei fod wedi cymryd gymaint o amser. Beth yw'r gwersi i'w dysgu allan o'r arafwch mawr yma sydd wedi digwydd? Efallai allwn ni ddechrau efo WHSSC.
English: Can I ask Betsi Cadwaladr health board how much engagement has there been with you during this long process of reaching where we are today?
Welsh: A allaf ofyn i fwrdd iechyd Betsi pa mor - ? Faint o ymgysylltu sydd wedi bod efo chi yn ystod yr holl broses hir yma o gyrraedd lle'r ydyn ni heddiw?
English: Well, the question regarding using your mother tongue when you are in a very fragile situation, especially when you want to speak to your child in your mother tongue and you're in a situation that doesn't allow that, I'm happy that you are going to be looking at that, because it's incredibly important to have the staff, not just the standards. Having Welsh signs isn't going to do it. What you need is the fact that a mother can speak directly in Welsh with a member of staff. That then, of course, raises a question about continuing with the system of sending women to England. That's just not available there at all. That type of connection isn't possible, which puts great emphasis on having a solution for north Wales. It's very concerning that all this now is slowing down. Are Betsi looking at a model that could allow us to have that provision in north Wales? You mention in your evidence that you would be willing to look at a particular model for north Wales. Could you just tell us a little bit about that before we finish?
Welsh: Wel, mae'r cwestiwn ynglŷn â chael defnyddio'ch mamiaith pan rydych chi mewn sefyllfa fregus ofnadwy, yn enwedig pan rydych chi eisiau siarad yn eich mamiaith efo'ch plentyn a'ch bod chi mewn sefyllfa sydd ddim yn caniatáu hynny, dwi'n falch eich bod chi'n mynd i fod yn edrych ar hynny. Mae hi mor bwysig i gael y staff, nid jest y safonau. Dyw'r safonau, cael arwyddion yn y Gymraeg, ac yn y blaen, ddim yn mynd i - . Beth sydd angen ydy bod y fam yn gallu siarad yn uniongyrchol yn Gymraeg efo aelod o staff. Mae hynny wedyn, wrth gwrs, yn codi cwestiwn ynglŷn â pharhau efo'r trefniant o anfon merched i Loegr - . Dydy hwnna jest ddim ar gael yn fanna o gwbl. Dydy'r math yna o gysylltiad ddim yn bosib, yn amlwg, sy'n rhoi pwyslais mawr ar geisio cael datrysiad ar gyfer y gogledd. Mae'n bryderus iawn bod hyn i gyd, rŵan, yn arafu lawr. Dwi'n meddwl bod Betsi - . A ydych chi'n edrych ar fodel a allai caniatáu inni gael y ddarpariaeth yma yn y gogledd? Rydych chi'n sôn yn eich tystiolaeth chi y byddech chi'n fodlon edrych ar fodel ar gyfer y gogledd. A fedrwch chi jest sôn ychydig bach am hwnna cyn inni orffen?
English: Looking beyond the standards, just generally, what's your impression of the community services in north Wales? Beyond the standards - there are standards, but then there's a service mothers and babies have, or don't have. What's your impression of where that situation is in north Wales compared with other parts of the country by now?
Welsh: Yn edrych tu hwnt i'r safonau, jest yn gyffredinol, beth ydy'ch argraff chi am y gwasanaethau cymunedol yn y gogledd? Y tu hwnt i'r safonau - mae yna safonau, ond mae yna wasanaeth mae merched a babanod yn ei gael, neu ddim yn ei gael. Beth ydy'ch argraff chi o le mae'r sefyllfa yna yn y gogledd o gymharu efo rhannau eraill o'r wlad erbyn hyn?
English: What is your role, or what will your role be, in relation to the provision of the mother and baby unit in Wales?
Welsh: Beth ydy'ch rôl chi, neu beth fydd eich rôl chi, mewn perthynas â darparu'r uned mamau a babanod yng Nghymru?
English: Good morning and welcome to the Culture, Welsh Language and Communications Committee. Item 1 is apologies, substitutions and declarations of interest. I don't think that I've received any apologies for this morning's meeting, but some Members may be a little late.
Welsh: Diolch a chroeso i'r Pwyllgor Diwylliant, y Gymraeg a Chyfathrebu. Eitem 1 ar yr agenda: cyflwyniad, ymddiheuriadau, dirprwyon a datgan buddiannau. Dwi ddim yn credu fy mod i wedi cael unrhyw fath o ymddiheuriadau, ond bydd rhai o'r Aelodau bach yn hwyr.
English: Item 2: a motion under Standing Order 17.22 to elect a temporary Chair. As you know, I will soon be starting my maternity leave and this will be my last formal meeting for the time being. So, I'd like to propose a motion under Standing Order 17.22 to elect a temporary Chair for the duration of my maternity leave. Is everyone, therefore, content to elect Helen Mary Jones AM as temporary Chair?
Welsh: Eitem 2: cynnig o dan Reol Sefydlog 17.22 i ethol Cadeirydd dros dro. Fel y gwyddoch, byddaf i'n cychwyn fy nghyfnod mamolaeth yn fuan, a hwn fydd fy nghyfarfod ffurfiol olaf am y tro. Felly, hoffwn wneud cynnig o dan Reol Sefydlog 17.22 i ethol Cadeirydd dros dro ar gyfer y cyfnod y byddaf ar fy absenoldeb mamolaeth. A yw pawb felly'n hapus i ethol Helen Mary Jones, Aelod Cynulliad fel Cadeirydd dros dro?
English: Great. Thank you, Helen, for agreeing to undertake those responsibilities.
Welsh: Grêt. Diolch yn fawr, Helen, am gytuno gwneud hynny.
English: I would also like to thank you all, not just the Assembly Members in attendance, but other Assembly Members who have contributed to the committee's work since we began and to the stakeholders who have joined us on so many occasions. It's been a huge pleasure chairing an entirely new committee with an entirely new agenda, and I think that we have pushed the agenda in a number of different areas, such as broadcasting, for example. We've had Lord Hall in this committee on a number of occasions. Things have moved with the BBC. In terms of film, we have made a number of positive proposals, which will change the scope of what's happening in Wales. And also, in terms of music, I think new people who have never been into this Assembly have been able to provide evidence to us - not the usual suspects. So, I'm extremely grateful to have been able to do this and I do hope that Helen will enjoy the role as much as I have. It is a real privilege - . What's the word in Welsh?
Welsh: Hefyd, hoffwn i jest ddiolch i chi gyd am - . Wel, nid dim ond yr Aelodau Cynulliad sydd yma ond Aelodau Cynulliad eraill sydd wedi cyfrannu hefyd at waith y pwyllgor ers i ni gychwyn ac i'r rhanddeiliaid sydd wedi dod i mewn ger ein bron ar nifer o adegau. Dwi wedi cael pleser mawr yn cadeirio pwyllgor hollol newydd gydag agenda hollol newydd, a dwi'n credu ein bod ni wedi gwthio'r agenda ar nifer o bethau gwahanol, megis darlledu, yn sicr. Dŷn ni wedi cael Lord Hall i mewn i'r pwyllgor ar nifer o adegau ac mae pethau wedi symud yn hynny o beth gyda'r BBC. O ran ffilm, dŷn ni wedi gwneud lot o gynigion positif i'r byd ffilm sydd yn newid sgôp yr hyn sydd yn digwydd yma yng Nghymru. Hefyd, nawr, gyda'r byd cerddoriaeth, dwi'n credu bod pobl newydd sydd byth wedi dod i mewn i'r Cynulliad yma wedi gallu rhoi tystiolaeth ger ein bron - dim yr usual suspects, fel petai. Felly, dwi'n rili ddiolchgar i fod wedi gallu gwneud hyn. Yn sicr, dwi'n gobeithio bydd Helen yn mwynhau cymaint â fi. Mae'n gymaint o privilege - beth yw'r gair yn Gymraeg?
English: Privilege.
Welsh: Braint.